آوروپا بیرلیگی کروناویروس واکسن‌لری‌نین حاضیرلانماسی‌نین مالیلشدیریلمه‌سی مقصدیله 1 میلیارد یورو سرمایه آییرا‌جاق.
بونو آوروپا کمیسیونونون رهبری اورزولا فن در لاین اولوسلار آراسی دونور ویدئوکنفرانسیندا دئییب.
بوندان باشقا، فرانسا پرزیدنتی امانوئل ماکرون بو مقصدله فرانسانین 500 میلیون یورو آییراجاغینی وعد ائدیب.
ویدئوکنفرانس زامانی آلمانیانین باش ناظیری آنگلا مرکل واکسن‌ین حاضیرلانماسی‌نین مالیلشدیریلمه‌سی اوچون 525 میلیون یورو، دونیادا ساغلیق سیستمی‌نین محکملندیریلمه‌سی اوچون 1،3 میلیارد یورو سرمایه  آیریلاجاغینی بیلدیریب.
